Premier League: பரவாயில்லை Liverpool FC...

Mon, 23 May 2022 03:20:57 +0000

English Premier League கால்பந்து தொடர் முடிவுக்கு வந்தது. 20 அணிகள், Home & Away என ஒவ்வொரு அணிக்கும் 38 போட்டிகள், ஆகஸ்ட் தொடங்கி மே மாதம் வரை 10 மாதங்கள் திருவிழாக் கோலமாக தொடர்ந்தது. Etihad Stadium, Anfield, Stamford Bridge, Old Trafford, Emirates Stadium, Goodison Park, Villa Park என 20 மைதானங்களில் பரபரப்பிற்கு பஞ்சமில்லாமல் ஆடிய ஆட்டங்கள் நிறைவு பெற்றுவிட்டன. கடைசி நாளான நேற்று இந்திய நேரப்படி இரவு 8.30 மணிக்கு ஒரே நேரத்தில் 10 போட்டிகளும் தொடங்கின. இப்படி ஒரே நேரத்தில் ஆண்டிற்கு ஒருமுறை மட்டுமே அனைத்து அணிகளும் விளையாடும் என்பதால் உற்சாகம் பீறிட்டு கிளம்பியது. அதுவும் கோப்பையை வெல்லப் போவது யார் என்பது கடைசி போட்டி வரை நீண்டு விட்டால் பரபரப்பிற்கு பஞ்சமிருக்காது. நடப்பு சீசன் அப்படியொரு வாய்ப்பை உருவாக்கி தந்தது.