Money Heist: ஆல்வரோ மார்டே எனும் வசீகரன்

Sat, 11 Dec 2021 14:48:52 +0000

ஆல்வரோ மார்டே என்றால் பலருக்கும் தெரியாது. ’Professor’ அல்லது ’செர்ஜியோ மார்குய்னோ’ அல்லது ’சால்வா’ என்றால் உலகம் முழுவதும் உள்ள Money Heist ரசிகர்களுக்கு நன்றாக தெரியும். ஸ்பெயின் நாட்டின் தொலைக்காட்சி ஒன்றில் ஒளிபரப்பாகி சுமாரான வெற்றியை பெற்ற தொடர். அதை Netflix வாங்கி தனது ஓடிடி தளத்தில் வெளியிட உலகம் முழுவதும் சக்கை போடு போட்டது. உலகின் பிரபல நகரங்களின் பெயர்களை தாங்கி ஏராளமான கதாபாத்திரங்கள் இந்த சீரியலில் இருந்தாலும், Professor தான் எல்லோரையும் விட அதிகமாக வசீகரிப்பார். அந்த அளவிற்கு அழுத்தமாக, அதீத புத்திசாலியாக அந்த கதாபாத்திரம் வடிவமைக்கப்பட்டிருக்கும். அவரது நடை, உடை, பாவனை உள்ளிட்டவற்றை அப்படியே பிரதி பிம்பம் எடுத்து உலகின் பல்வேறு பிரபலங்களும் வீடியோக்களையும், புகைப்படங்களையும் வெளியிட்டு வைரலாகி வருகின்றனர்.