Environment: சோறா, சூழலா... எது முக்கியம்?

Thu, 21 Apr 2022 12:11:01 +0000

ஆரோவில் பயணமும், அதன் தொடர்ச்சியாக சில படிப்பினைகளும் சுற்றுச்சூழல் மீதான ஆர்வத்தை சற்று அதிகப்படுத்தியுள்ளது. இதன் நீட்சி தான் அண்ணா நூற்றாண்டு நூலகத்தில் நடந்த கலந்துரையாடல் நிகழ்வில் என்னை கலந்து கொள்ள செய்தது. இதன்மூலம் IPCC மதிப்பீட்டு அறிக்கை, காலநிலை மாற்றம், மூழ்கப் போகும் தமிழகக் கடலோர பகுதிகள், 1.5 டிகிரி செல்சியஸ் அளவிற்கு பூமியின் வெப்பம் அதிகரிக்காமல் தடுப்பது, கார்பன் உமிழ்வை கட்டுப்படுத்துதல், தற்சார்பு எரிசக்தி, மின்சார பொதுப் போக்குவரத்து என பல்வேறு சொற்களின் ஆழம் புரியத் தொடங்கியது.