Celebration: பிறந்த நாள் பரிசு

Sun, 10 Apr 2022 02:03:06 +0000

நீண்ட நாட்களுக்கு பின்னர் எழுதும் வாய்ப்பை உருவாக்கிக் கொடுத்த நண்பன் மோகனுக்கு நான் கடமைப்பட்டிருக்கிறேன். நேற்று மாலை அலுவலகத்தில் இருந்து நண்பன் மரியா உடன் வீடு திரும்பிக் கொண்டிருந்தேன். அப்போது சேலத்தில் என்னுடன் ஒன்றாக இளங்கலை கணித பட்டப்படிப்பு படித்த நண்பன் மோகனிடம் இருந்து தொலைபேசி அழைப்பு வந்தது. நாங்கள் பேசி கிட்டதட்ட ஓராண்டிற்கும் மேல் இருக்கும். சமூகம் சார்ந்த உரையாடலை எங்களுக்குள் அதிகம் செய்திருக்கிறோம். ஆனால் அவர் அடிக்கடி தொலைபேசி அழைப்புகளை எடுக்காததால் சற்று கோபத்தில் இருந்தேன். இருப்பினும் ஆர்வத்துடன் தொடங்கிய பேச்சு எல்லாவற்றையும் மறக்கடிக்க செய்தது. வேலையை தவிர்த்து சமூகத்திற்கான பயணம் எப்படி போய் கொண்டிருக்கிறது என்று கேள்வி எழுப்பினார். அதற்கு, முதலாளித்துவ சமூகம் என்னை எப்படி முடக்கி வைத்திருக்கிறது என்று மனக் குமுறல்களை வெளிப்படுத்தினேன். பொதுவாக என்னை போன்றவர்களை எல்லாம் ”வேலைப் பிரியர்கள்” என்று தான் சொல்ல வேண்டும்.